|  |
| --- |
|  |
|  |
|  |
|  |

Muinaismuistolain uudistamista valmisteleva seurantaryhmä

Kokous 2/2023

|  |  |
| --- | --- |
| Aika | Keskiviikko 24.5.2023 klo 9.01-11.30 |
| Paikka | Etäkokous Teams-sovelluksella |
| Osallistujat | Ylijohtaja Riitta Kaivosoja, opetus- ja kulttuuriministeriö, puheenjohtaja  Lainsäädäntöneuvos Veli-Pekka Hautamäki, oikeusministeriö  Hallitusneuvos Joni Hiitola, opetus- ja kulttuuriministeriö, puheenjohtaja osan kokouksesta  Ympäristöjuristi Jenni Hunnakko, Maa- ja metsätaloustuottajain Keskusliitto MTK ry  Pääjohtaja Tiina Merisalo, Museovirasto  Vastuualuepäällikkö Maija-Liisa Niskala, Maanmittauslaitos  Neuvotteleva virkamies Ville Schildt, maa- ja metsätalousministeriö  Erityisasiantuntija Johanna Selkee, Suomen Kuntaliitto  Erikoissuunnittelija Anu Vauramo, Metsähallitus  Sihteerit:  Hallitusneuvos Hanna Kiiskinen, opetus- ja kulttuuriministeriö  Lakimies Juha Maaperä, Museovirasto  Erikoisasiantuntija Päivi Maaranen, Museovirasto  Seurantaryhmän varajäsenet, työryhmän jäsenet ja vierailija:  Yli-intendentti Jutta Kuitunen, Museovirasto  Maanmittausneuvos Markku Markkula, Maanmittauslaitos  Kulttuuriasiainneuvos Eeva Teräsvirta, opetus- ja kulttuuriministeriö  Yli-intendentti Helena Taskinen, Museovirasto  Neuvotteleva virkamies Elina Vaara, oikeusministeriö  Harjoittelija Susanna Silvennoinen, Maa- ja metsätaloustuottajain Keskusliitto MTK ry |

# Kokouksen avaus ja esityslistan hyväksyminen

Puheenjohtaja avasi kokouksen klo 9.01. Hyväksyttiin esityslista. Sovittiin, että Maa- ja metsätaloustuottajain Keskusliitto MTK ry:n harjoittelija Susanna Silvennoinen voi seurata kokousta.

# Edellisen seurantaryhmän kokouksen (28.2.2023) pöytäkirjan hyväksyminen

Hyväksyttiin pöytäkirja.

# Saamelaiseen arkeologiseen kulttuuriperintöön liittyvät kysymykset

Hallitusneuvos Hanna Kiiskinen esitteli saamelaista arkeologista kulttuuriperintöä koskevaa valmistelua. Todettiin, että jatketaan valmistelua saamelaista arkeologista kulttuuriperintöä koskevia asioita valmistelevassa pienryhmässä yhdessä saamelaiskäräjien, saamelaismuseo Siidan, opetus- ja kulttuuriministeriön, oikeusministeriön sekä ympäristöministeriön kanssa.

# Keskustelu vaikutusten arvioinnista

Lakimies Juha Maaperä ja erikoistutkija Päivi Maaperä esittelivät vaikutusten arviointiin liittyvää valmistelua. Todettiin, että arviointi oli kehittynyt hyvään suuntaan. Ehdotusluonnoksen taloudellisten vaikutusten arviointia jatketaan. Sovittiin, että tarkistetaan myös viittaus alueellisten vastuumuseoiden henkilöstön toimimisesta virkavastuulla.

# Suhde perustuslakiin ja säätämisjärjestys

Lakimies Juha Maaperä esitteli asiaa. Keskustelussa tuli esiin, että yleisiä perusoikeuksien rajoitusedellytyksiä ja muiden kuin omaisuudensuojaa koskevien perusoikeuksien perusteluja voisi vielä laajentaa. Elinkeinovapauden kohdalla voisi pohtia myös maanomistajan elinkeinovapauteen liittyviä kysymyksiä. Sovittiin, että jatketaan valmistelua keskustelun pohjalta.

# Lakikokonaisuuden yleisesittely

Lakimies Juha Maaperä kertoi, että valmistelu on hyvässä vaiheessa. Erityisesti työn alla ovat vielä asiat, jotka koskevat rangaistussäännöksiä, kaavoitukseen ja maankäyttöön liittyvää rajapintasääntelyä sekä saamelaisen arkeologisen kulttuuriperinnön hallinnointia ja kiinteistötietojärjestelmään merkittäviä tietoja. Samalla käydään läpi myös työ- ja seurantaryhmän jäsenten kommentteja ja viimeistellään tekstiä muutenkin. Keskustelussa nousivat esiin mm. siirtymäsäännöksiin ja lausuntomenettelyihin liittyvät kysymykset. Todettiin, että kommentit otetaan huomioon jatkovalmistelussa.

# Keskustelu- ja informaatiotilaisuus Inarissa

Ajankohtaa ei ole vielä sovittu. Todettiin, että palataan asiaan, kun saamelaista arkeologista kulttuuriperintöä koskevien asioiden kokonaisuus on selvillä.

# Muut asiat

Touko- ja kesäkuussa hallituksen esitysluonnos päivittyy viikoittain työ- ja seurantaryhmän Tiimeriin työ- ja seurantaryhmäläisten kommentoitavaksi; päivittymisestä ilmoitetaan sähköpostitse.

# Kokouksen päättäminen

Puheenjohtaja päätti kokouksen klo 11.30. Seuraavat kokoukset: työryhmän kokous 12.6.2023 sekä työ- ja seurantaryhmän yhteiskokous hybridikokouksena 21.6.2023 (Mariankatu 9, valtioneuvoston kokoustila)

|  |  |
| --- | --- |
|  | Vastaanottajat |
|  |  |